Letisko Spišská Nová Ves

Letisko Spišská Nová Ves (ICAO skratka LZSV) je verejné vnútroštátne letisko s nepravidelnou dopravou nachádzajúce sa v blízkosti mesta Spišská Nová Ves. Poloha Nachádza sa v južnej časti regiónu Spiš, juhozápadne od mesta Spišská Nová Ves. Charakteristika Dvojica trávnatých vzletových a pristávacích dráh má dĺžku 1362 a šírku 70 m. V súčasnosti je letisko bez pravidelných liniek. História Letisko začalo fungovať v roku 1914. Väčší rozvoj zažilo letisko od roku 1935, kedy fungovalo ako vojenské letisko s kasárňami. V roku 1938 Česko-slovenské štátne aerolínie začali prevádzkovať linku na trase Praha - Bratislava - Spišská Nová Ves - Slatinské Doly. Táto linka fungovala len do marca 1939. 24. marca 1939 bolo letisko bombardované maďarským letectvom. Od roku 1954 je na letisku aktívny aeroklub, čo predstavuje počiatky dlhoročnej tradície motorového a bezmotorového lietania, či parašutizmu. Súčasnosť Na letisku je aktívny aeroklub a niekoľko leteckých škôl, ktoré poskytujú možnosť získania kvalifikácie pilota motorových aj bezmotorových lietadiel. Na letisku tiež neustále pretrváva možnosť venovať sa športovému parašutizmu. Referencie Externé odkazy Letisko Spišská Nová Ves – Oficiálna webstránka